Glosa

Glosa est lingua auxiliaris et artificiosa ex Interglossa orta, cuius primum vocabularium anno 1978 editum est. Nomen a verbo Graeco γλῶσσα ‘lingua’ ducitur.

 Introductio 
Glosa ad communicationem inter gentes expediendam excogitatur. Idcirco:
 Suus pronuntiatus est regularis et sua orthographia est phonetica.
 Sua syntaxis valde simplex manet, se ad sensum communem accommodando.
 Est lingua analytica nullis inflexionibus vel generibus. Paucae particulae nexus syntacticos grammaticalesque gerunt.
 Glosa vere inter gentes destinatur ob radices linguae nostrae et Graecae, quae in vocabulario scientifico hodierno adhibentur.

 Historia 
Glosa innititur linguae auxiliariae schemate nomine Interglossa, a viro scientia praedito, Lanceloto Hogben, excogitato horis vacuis vigiliarum ignis in urbe Aberdonia per Bellum Orbis Terrarum Secundum. Interglossa anno 1943 edita est ut linguae auxiliariae schema.

Circa annum 1960, Ron Clark librum manualem Interglossa invenit: schema linguae auxiliariae. Tum Professor Hogben convenit eo consilio, ut linguam evolveret. Ambo laboraverunt ad eam expoliendam, ut aptior fieret omnibus communicationis formis. Wendy Ashby anno 1972 in consilium recepta est. Cum Hogben anno 1975 mortuus esset, pleraeque mutationes iam tractatae erant. Hogben et Clark convenerant scribendi modum linguae phoneticum esse debere (scilicet: unaquaeque littera unum sonum repraesentaret). Hoc principium significavit litteras Graecas CH, TH, PH nunc scribendas esse ut K, T, F.

Tandem nonnullae mutationes additae sunt a Ron Clark et Wendy Ashby, qui linguam novum nomen Glosa (e Graeco verbo glossa, scilicet “lingua”) dederunt, ita novam linguam auxiliariam condiderunt.

Usque ad annum circiter 1979, Ashby et Clark usum Glosae cum voluntariis localibus in oppido quo habitabant experiebantur. Hoc tempore vocabularium et quaedam de structura sententiarum evoluta et recognita sunt. Iam aliam urbem incolentes, primum dictionarium Glosae ediderunt.

Ab anno 1987, institutio caritatis nomine GEO (Glosa Education Organisation) linguam Glosae docendam ut linguam secundariam in scholis per orbem terrarum promovet.

Situs interretialis officialis GEO anno 1996 a Paul O. Bartlett creatus est, qui nunc a Marcel Springer administratur. Ille dictionarium interretiale Glosae (Glosa Inter-reti Diktionaria), cursum introductivum, aliasque res praebet. Wiki in Glosa anno 2021 condita est. Mense Ianuario 2025, nova ephemeris interretialis, nomine U Glosa Jurnali, in Glosa edita est. Mense Martio 2025, canalem YouTube nomine Mi Simpli Bio ("Vita Mea Simplex") initium fecit pelliculas breves in Glosa publicandi.

 Historia incerta 
Secundum Historiam post Glosa, post mortem Hogben “nonnullae mutationes leviores et haud magni momenti introductae sunt”. Sed nulla de eis mutationibus certa notitia exstat, ita non liquet quae mutationes a Hogben et Clark factae sint, et quae a Clark et Ashby.

 Grammatica 
 Phonetica et orthographia 
 Littera abcdefghijklmnopqrstuvwxz(sc) Phonema APIabt͡ʃdefghijklmnopkwrstuvwkszʃ

 Pronomina personalia 
+Pronomina personalia Persona  Latine  Glosice  Latine  Glosice 1  ego  mi  nos  na 2  tu  tu  vos  vi 3  (ea)  fe  (ei, eae, ea) mu (is)  an (id)  id

 Exemplum: Pater noster 
GlosiceGraeceLatineNa patri in urani: 
na volu; tu nomina gene honora,
tu krati veni e 
tu tende gene akti
epi geo homo in urani.
Place don a na nu-di na di-pani
e tu pardo na plu Mali akti;
metri na pardo mu; qi akti Mali a na.
E ne direkti na a u proba;
sed libe na ab Mali.
Ka tu tena u krati, u dina
e un eufamo pan tem.
Amen.Πάτερ ημών ο εν τοις ουρανοίς,
αγιασθήτω το όνομά Σου,
ελθέτω η Βασιλεία σου,
γενηθήτω το θέλημά σου
ως εν ουρανώ και επί της γης.
Τον άρτον ημών τον επιούσιον δος ημίν σήμερον,
και άφες ημίν τα οφειλήματα ημών,
ως και ημείς αφίεμεν τοις οφειλέταις ημών.
Και μη εισενέγκης ημάς εις πειρασμόν,
αλλά ρύσαι ημάς από του πονηρού.
Ότι σου εστί η βασιλεία και η δύναμις και η δόξα
εις τους αιώνας.
Αμήν.Pater noster, qui es in caelis,
sanctificetur nomen tuum.
Adveniat regnum tuum.
Fiat voluntas tua,
sicut in caelo, et in terra.
Panem nostrum cotidianum da nobis hodie,
et dimitte nobis debita nostra,
sicut et nos dimittimus debitoribus nostris.
Et ne nos induxeris in tentationem,
sed libera nos a malo.
Amen.

Nexus externi
  Glosa, an International Auxiliary Language
 The Glosa planning initiative
 Glosa/Interglossa
  Glosa group on Facebook
 Lexicon of Glosa language and vocabulary
 Wiki in Glosa

Categoria:Linguae artificiosae